شەفەق نیوز/ فەرماندەی لیوای ٤٢ حەشد شەعبی، ئمڕوو چوارشەممە، ئاشکراکرد لە دینەوەی کامپ سەربازییگ هن ریخریاگ داعش لە ژیر زەوی لە تارمیە باکوور بەغداد، ئەرا کارەیل شاردنەوە و راهێنان وەکاری هاوردیاد.علی جبوری وەگورەی ماڵپەڕ حەشد شەعبی وت: ئۆپراسیۆنەگەی قەزای تارمیە ئامانج گەورایگ وه‌ده‌س هاورد ك وەخاسی تیەێدەو ئەرا ئەمن ناوچەگە لەماوەی رووژەیل هاتگ، ودیاریکرد ک ئۆپراسیۆنەگە فرە گرنگ بوی و لە شوون زانیاری ووردیگ هات.وتیش؛ داعش داهات پویلی فرەیگ وەدەس هاوردیاد لە دەریاچەی ماسیەگان، بیجگە ئەوە ک زه‌ویه‌گه‌ی ناوچەگان سەختە، ئاماژەدا؛ هێزەیل سوپای عراق لەئۆپراسیۆنەگە هەمیش توێەنست کامپیگ سەربازی بوینێدەو لە ژیر زەوی ك ٨ ژوور هاناوی.جبوری وتیش: کامپەگە وەکارهاوردیاد ئەرا شاردنەوەی ئەندامەیل تیرۆرست و راهێنانیان دیان لەبان ئامانجکردن هێزە ئەمنیەگان، وتیش؛ ئەوەسا ئۆپراسیۆنیگ تر کریەێد دژوە ئامانجەیلیگ دیاری کریاگ.شەفەق رووژ پەنجشەممە، ئۆپراسیۆن سەربازی گەورایگ دەسکردە پی ئەرا وەشوون کەفتن داعش، لە باکوور بەغداد پایتەخت.
